Държавен вестник, бр. 30, 2014 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  30
ГЛАВА II – ОТЛИЧИТЕЛНА ЕМБЛЕМА
Член 4 – Форма
Отличителната емблема (червена на бял 
фон) е достатъчно голяма съобразно обстоя­
телствата. За фигурите на кръста, полумесеца 
или лъва и слънцето* Високодоговарящите 
страни могат да се ръководят от моделите, 
показани на фигура 2. 
Фигура 2. Отличителни емблеми в червено 
на бял фон.
Член 5 – Използване
1. Отличителната емблема, когато е въз­
можно, се поставя на плоска повърхност, на 
флагове или по всякакъв друг начин, съобразен 
с релефа на терена, така че да е видима от 
различни посоки и от възможно най-голямо 
разстояние и по-специално от въздуха.
2. През нощта или при намалена видимост 
отличителната емблема може да бъде осветена 
или светеща.
3. Отличителната емблема може да бъде 
изработена от материали, които я правят 
разпознаваема чрез технически средства за 
откриване. Червената част следва да е на­
рисувана върху черна основна боя, за да се 
улесни нейната идентификация, по-специално 
от апарати с инфрачервени лъчи.
4. Санитарният и богослужебният персонал, 
изпълняващ служебните си задължения в ра­
йона на военните действия, носи, доколкото 
е възможно, шапки и дрехи с отличителната 
емблема.
ГЛАВА III – ОТЛИЧИТЕЛНИ СИГНАЛИ
Член 6 – Използване
1. Всички отличителни сигнали, посочени в 
тази глава, могат да се използват от санитар­
ните формирования и транспортните средства.
2. Тези сигнали, които са на изключително 
разположение на санитарните формирования 
и транспортните средства, не се използват за 
никаква друга цел, с изключение на светлин­
ния сигнал (вж. параграф 3 по-долу).
3. При липса на специално споразумение 
между участващите в конфликта страни, което 
да запазва правото за използването на мигащи 
сини светлини за идентификация на санитар­
ни наземни транспортни средства, кораби и 
малки плавателни съдове, използването на 
* От 1980 г. никоя държава вече не използва 
емблемата с лъва и слънцето. 
тези сигнали за други наземни транспортни 
средства, кораби и малки плавателни съдове 
не е забранено.
4. Временните санитарни летателни апа­
рати, които или поради липса на време, или 
поради характеристиките им не могат да 
бъдат маркирани с отличителната емблема, 
могат да използват отличителните сигнали, 
разрешени в тази глава.
Член 7 – Светлинен сигнал
1. Светлинният сигнал, състоящ се от 
мигаща синя светлина, така, както е дефи­
ниран в Техническия наръчник за летателна 
годност на Международната организация за 
гражданско въздухоплаване (ICAO), Док. 9051, 
е установен за използване на санитарни лета­
телни апарати, за да се сигнализира тяхната 
идентичност. Никакви други летателни апа­
рати не използват този сигнал. Санитарните 
летателни апарати, използващи мигащата синя 
светлина, следва да показват тази светлина 
по начин, по който светлинният сигнал да е 
видим от различни посоки.
2. В съответствие с разпоредбите на глава 
XIV, параграф 4 от Международния сигнален 
код на Международната морска организация 
(IMO) плавателните съдове, защитени от 
Женевските конвенции от 1949 г. и от Про­
токола, трябва да показват една или повече 
мигащи сини светлини, които да са видими 
от всяка посока.
3. Санитарните наземни превозни сред­
ства трябва да показват една или повече 
мигащи сини светлини, които да са видими 
от максимално разстояние. Високодоговаря­
щите страни и по-специално участващите в 
конфликта страни, които използват светлини 
с други цветове, следва да уведомят за това.
4. Препоръчаният син цвят се получава, 
когато неговата тоналност е в рамките на 
цветовата диаграма на Международната ко­
мисия по осветяване (МКО), дефинирана със 
следните уравнения:
граница на зеления цвят 	
y = 0,065 + 0,805x;
граница на белия цвят 	
y = 0,400 – x;
граница на пурпурния цвят 	 x = 0,133 + 0,600y.
Препоръчаната честота на премигване на 
синята светлина е между шестдесет и сто 
премигвания за минута.
Член 8 – Радиосигнал
1. Радиосигналът се състои от спешен 
сигнал и отличителен сигнал така, както е 
описано в Правилника за радиосъобщенията 
(RR членове 40 и N 40) на Международния 
съюз по далекосъобщения (ITU).